cyanic-selkie/wikianc huggingface dataset:
תחבורה ביהודה ושומרון
מסילות ברזל
כיום אין מסילות ברזל ביהודה ושומרון (להוציא מעבר של הרכבת המהירה לירושלים בכיס לטרון), אך קיימת תוכנית ותיקה להקמת מסילה מראש העין לאריאל. במקור הוצע להקים אותה כסעיף מן המסילה המזרחית החדשה, שתצא מתחנת ראש העין צפון לאורך חוצה שומרון עד אריאל. בספטמבר 2012 פורסם כי בבדיקה של רכבת ישראל נקבע כי אין היתכנות כלכלית למסילה, בעקבות תוצאות בדיקה זו, הנחה שר התחבורה לבדוק היתכנות של רכבת קלה בתוואי, תוכנית שאושרה על ידי המנהל האזרחי ביולי 2013. במרץ 2018 שר התחבורה אישר תוכנית הקמת רכבת קלה בין הערים פתח תקווה, ראש העין לבין האוניברסיטה באריאל. הקו אמור לפעול בשנת 2025.
פרדריק שאזלן
קורות חיים
ב-2002 ערך את הופעת הבכורה שלו במטרופוליטן אופרה בניו יורק, בביצוע "הטרובדור" (ורדי), ומאז הוביל את המטרופוליטן אופרה בהפקות של "סיפורי הופמן" (אופנבך), "ערבית סיציליאנית" (ורדי), "הספר מסיביליה" (רוסיני) ו"לה בוהם" (פוצ'יני).
יחסי ארצות הברית–מרוקו
לארצות הברית שגרירות ברבאט, מרוקו ולמרוקו שגרירות בוושינגטון הבירה.
דונלד סנפורד
2013
בתחרויות האתלטיקה של המכביה ה-19 שנערכו ביולי 2013 זכה סנפורד במדליית זהב בריצת 400 מטר בשיא ישראלי חדש של 45.65 שניות, לפני סטיבן סולומון מאוסטרליה.
פריץ וייס
פריץ וייס (בצ'כית: Bedřich Weiss; 28 בספטמבר 1919 – 28 בספטמבר 1944) היה מוזיקאי יהודי ומעבד של מוזיקת ג'אז שהיה פעיל במחצית הראשונה של המאה ה-20. היה פעיל בחיים המוזיקליים של מחנה הריכוז טרזיינשטט. נספה במחנה ההשמדה אושוויץ.
טרזיינשטט
בספטמבר 1944, נשלח וייס עם אביו למחנה ההשמדה אושוויץ. האב ובנו נספו בתאי הגזים באושוויץ. פריץ וייס מת באושוויץ ב-28 בספטמבר 1944, ביום ההולדת ה-25 שלו.
הרעלת אתילן גליקול
פרוגנוזה
באופן כללי, אם האדם מטופל ושורד אז צפויה החלמה מלאה. לאנשים המציגים מוקדם למתקנים רפואיים ובעלי טיפול רפואי מיידי תהיה תוצאה חיובית. ככלל, לאנשים המופיעים באיחור עם סימנים ותסמינים של תרדמת, היפרקלמיה, פרכוסים או חמצת קשה יש פרוגנוזה גרועה. אנשים המפתחים ביטויים חמורים במערכת העצבים המרכזית או שבץ מוחי שורדים עלולים לסבול מתפקוד נוירולוגי ארוך טווח; במקרים מסוימים הם עשויים להתאושש, אם כי ההחלמה עשויה להיות ממושכת. הסיבוך המשמעותי ביותר לטווח הארוך קשור לכליות. לאחר הרעלה קשה דווח על מקרים של נזק לכליות קבוע, הדורשים לעיתים קרובות דיאליזה כרונית או השתלת כליה.
גבריאל בייטמן
גבריאל מייקל בייטמן (באנגלית: Gabriel Michael Bateman נולד ב-10 בספטמבר 2004) הוא שחקן קולנוע וטלוויזיה אמריקאי.
המטוקולפוס
המטוקולפוס (באנגלית: Hematocolpos) הוא מצב רפואי בו הנרתיק מאוחד בדם מחזור כתוצאה מגורמים רבים, המובילים לחסימת זרימת הדם הווסתית. ההגדרה הרפואית של המטוקולפוס היא הצטברות של דם בתוך הנרתיק. לעיתים קרובות זה נגרם על ידי שילוב של וסת עם קרום בתולין לא מושלם. זה נראה לעיתים בתסמונת רובינו ברחם דידלפי, או באנמוליות אחרות.
גורמים
ישנן 4 סיבות אפשריות להמטוקולפוס: קרום הבתולים הלא מושלם: מצב רפואי בו הבנות נולדות עם קרום בתולים שלם המכסה את כל פתח הנרתיק. קרום בתולים לא מושלם עלול להיות מאובחן בכל גיל. עם זאת, כאשר נערה מגיעה לגיל ההתבגרות. קרום בתולים מסוג זה חוסם את זרימת הדם החוצה ואת בריכות הדם בנרתיק. מצב זה נקרא המטוקולפוס. הצטברות הדם בנרתיק הוא גורם: תחושת מלאות בבטן התחתונה, כאב בטן, כאב גב, בעיות במתן שתן ותנועת מעיים. אטרזיה בצוואר הרחם: אטרזיה בצוואר הרחם היא אנומליה של צינור המולריאן הנדירה יחסית בדרכי מערכת הרבייה הנקבית. היא קשורה לכאבים חריפים או כרוניים בבטן או כאב באגן יחד עם בעיות רבייה אחרות. לחלק ניכר מהנשים עם אטרזיה בצוואר הרחם המום מופיע כבר מאז הלידה, כלומר, אטרזיה צווארית מולדת. עם זאת, אטרזיה בצוואר הרחם נבדלת מהאנמליות של תעלות מולרריות אחרות. אטרסיה בנרתיק: אטרזיס בנרתיק הוא ליקוי מולד נוסף אשר מביא להפרעה של דרכי היציאה מהרחם. זה מתרחש כאשר התהליך הקאודי של הנרתיק לא נוצר ומוחלף ברקמות סיביות בלבד. לאטרזיה בנרתיק יש שלוש קטגוריות בסיסיות של חריגות- אגנזיס וגינלי, איברי המין הדו משמעיים, וריאציות של פי הטבעת והסינוס האורוגניאלי. התכונות השונות קשורות לאיברי המין הדו משמעיים העלולים בסופו של דבר להוביל לחסימה של זרימת הדם הווסתית הן: קפלים על השפתיים, מסה בשפתיים הואגינאליות, עודף רקמות על הדגדגן. עקב חריגות אלו, יש סיכוי שדם הווסת לא יצליח לזרום מהנרתיק והסופו של דבר יוביל למטוקולפוס. מחיצת נרתיק רוחבית: מחיצת נרתיק רוחבית היא מצב רואי נוסף לפיו קיר אופקי נוסף של רקמות שנוצר במהלך התפתחות עוברית יוצר סתימות בנרתיק. חוליות נרתיקיות רוחביות הן חריגות נדירות יחסית, המופיעות אצל כ 1 מעל 70,000 בנות. ניתן לבצע את האבחנה בגילאים שונים, החל מילודים המופיעים עם הידרוקולפוב ועד נשים צעירות המופיעות עם אמנוריאה ראשונית וכאבי אגן עקב התפתחות המטוקפולוס. לעיתים קרובות, נשים עשויות להיות בעלות פתח רגיל של קרום המין, אולם קיר רקמה זה עשוי לחסום את הגישה לתעלת הנרתיק. פתח קטן במחצה הנקרא גידור מאפשר לדם הווסת לזרום מהנריק. עם זאת, זה לוקח זמן יותר מאשר המחזור החודשי הרגיל. עבור הנשים שאין להן גידור, הדם יתחבר לנרתיק העליון וזה יוביל לכאבי בטן קשים ואף לעקרות.
מדר
{{פירושונים|
יגאל רונן (פרופסור)
יגאל רונן (נולד ב-16 באוגוסט 1940) הוא פרופסור אמריטוס להנדסה גרעינית באוניברסיטת בן-גוריון בנגב, חוקר, מייסד האגודה הישראלית למדעי הגרעין ואספן מטבעות ארץ ישראל לתקופותיה. עוסק בתחומים: תאוריה של כורים גרעינים, מדע הגרעין, היתוך גרעיני, פילוספיה של המדע וארכאולוגיה.
מדגם של מאמרים מייצגים
מאמרים בינלאומיים בנושא מדע: מאמרים בנושא פילוסופית המדע: פרסומים בנושא ארכאולוגיה:
עם ואדמתו
1947
ביקורת בעיתון הארץ התייחסה לפער בין התערוכה למצב המציאות:
1951–1952
התערוכה בשנת 1951 מותגה כ"תערוכת יובל הקק"ל". כרזת התערוכה עוצבה על ידי פרנץ קראוס. גם היא זו הוצגה ב"ביתן התערוכות" ברחוב שפירא בתל אביב, שבו פעל ביום פתיחה סניף דואר זמני על מנת להחתים מכתבים בחותמת נלווית שהונפקה לאירוע, מיום ג' באב תשי"א, 5 במאי 1951.
רואיס
{{פירושונים|
טרייסי מאן
ביוגרפיה
במהלך מסע הבחירות של מאן לבית הנבחרים של ארצות הברית במחוז הקונגרס הראשון של קנזס, חזר מאן שוב שוב על הטענה השקרית כי נשיא ארצות הברית לשעבר ברק אובמה אינו אזרח ארצות הברית, וגרס כי עליו להציג את תעודת הלידה שלו על מנת להוכיח לציבור שהוא אכן אזרח אמריקאי. עם זאת, זמן מה לאחר השמעת טענות אלה, חזר בו מאן מהאשמות חסרות-השחר ולדבריו "הוא כבר זמן מה מאמין שהנשיא השחור הראשון של ארצות הברית הוא אכן אזרח אמריקאי".
טאטא LPT 613
בנוסף, משנת 2004 דגם "טאטא LPT 613" מיוצר על ידי Automobiles and engines of the Urals.
חנניה חביב אזולאי
משפחתו
לרבי חנניה ולאשתו רחל נולדו שני בנים- שלום וניסים שמעון. בשנת 1930 נערכה בקזבלנקה חתונתו של שמעון ניסים, בנו של רבי חנניה.
מחכה (שיר של עידן חביב)
ביקורת
מבקר המוזיקה יוסי חרסונסקי ביקר את האלבום "כל פעם קצת" באתרו "יוסמיוסיק", ואמר על "מחכה" כי הוא "ממש הפתעה בדיסק", בשל קצבו של השיר, שהשתנה ביחס לשאר שירי האלבום.
אוו (ניגריה)
אוו (באנגלית: Owo), היא רשות מקומית בנפה בעל אותו שם, במדינת אונדו, ניגריה. בין 1400 ל־1600 לספירה, העיר אוו הייתה בירת עיר־מדינת יורובה.
אנה קלייפול פיל
ראשית החיים
מגיל צעיר צפתה אנה באביה, אמן פורטרטים המיניאטוריים, מצייר בסטודיו שלו, ללמוד את צורת האמנות הזאת. נטיותיה היזמיות ניכרו בגיל 14 כשהעתיקה שני נופים צרפתיים ומכרה אותם במכירה פומבית במחיר טוב.
אבל שנה מאוחר יותר, התרחשה מלחמת 1812, וב־24 באוגוסט צעדו כוחות בריטים אל וושינגטון הבירה, ותוך 24 שעות הציתו באופן שיטתי מבני ממשלה גדולים. עם התקדמות הבריטים בבולטימור, בדיוק הסתיימה התערוכה השנתית באקדמיה בפנסילבניה. 12 שנים אחר כך, בשנת 1824, הפכו אנה ואחותה שרה מרים לנשים הראשונות שנבחרו כאקדמיות באקדמיה לאמנויות פנסילבניה.
קריירה
חלק מהמצוירים הבולטים של אנה כללו את הנשיא ג'יימס מונרו והנשיא אנדרו ג'קסון, הסנטור והקולונל ריצ'רד מנטור ג'ונסון, כמו גם שגרירים, מדענים ותאולוגים. הרבה גברים ונשים מפילדלפיה, בוסטון, בולטימור, וושינגטון וריצ'מונד וירג'יניה, כולל אנשי עסקים רבים ונשותיהם, הפכו גם הם למצוירים.
מוות
ביום חג המולד 25 בדצמבר 1878, בגיל 87, נפטרה אנה קלייפול פיל בפילדלפיה ונקברה בבית הקברות וודלנדס.
שרלוטה, נסיכת סקסוניה-הילדבורגהאוזן
ביוגרפיה
ב-28 בספטמבר 1805 התחתנה שרלוטה עם פאול, נסיך וירטמברג, בנו של פרידריך, הנסיך הבוחר מווירטמברג, ממנו נולדו לה 5 ילדים. נישואי השניים לא היו מוצלחים, ופאול בגד בה בקביעות עם פילגשיו. לאחר לידת ילדם החמישי בשנת 1813 נפרדו השניים, אולם לא התגרשו מחמת אי הסכמתו של חמיה פרידריך הראשון, מלך וירטמברג.
גנומיקת נוף
יישומים במחקר
גנומיקת נוף סיפקה הזדמנות לבחון השלכות פוטנציאליות של שינויי אקלים בהתבסס על האופן בו אורגניזמים מגיבים לשינויים בטמפרטורות ובאקלים. דוגמה לכך היא חוקרים אשר חקרו מספר אוכלוסיות של עץ האלמון (שם מדעי Alnus; נקרא לעיתים בשמו האנגלי אלדר - Alder) השחור, ובאמצעות גנומיקת נוף מצאו שהוא מתאים עצמו מאוד לשינויי טמפרטורה. למחקר זה יש לכך השלכות משמעותיות, שכן הוא יכול לסייע לחוקרים לחזות כיצד האלמון השחור יגיב לשינויי אקלים בעתיד. יחד עם מחקר משלים על תפקידו האקולוגי של האלמון השחור, ניתן גם לחזות כיצד תשתנה הסביבה המקיפה את אוכלוסיות האלמון השחור.
אליפות אירופה בכדורסל נשים 1980
ברית המועצות ניצחה באליפות בפעם ה-15 בתולדותיה ובפעם ה-11 ברציפות.
מתכונת האליפות
בתחרות השתתפו 14 נבחרות. הם חולקו ל-3 בתים. מנצחת הבית וסגניתה המשיכו התמודדות על המדליות. נבחרות יוגוסלביה וברית המועצות העפילה ישירות לשלב השני. בשלב השני 8 קבוצות התחרו ב-2 בתים על העפלה לחצי הגמר.
משחקי הגמר
משחק הגמר
אולימפיאדת הקיץ 1916
היסטוריה
עם פרוץ מלחמת העולם הראשונה נמשכו ההכנות למשחקים האולימפיים, מאחר שהמלחמה לא נתפסה כמלחמה שתימשך מספר שנים. אולם, בסופו של דבר, המשחקים בוטלו.
סם ורטולומאוס
ביוגרפיה
ורטולומיאוס נולד ב-8 בפברואר 1995 בקווינס שם גם גדל. הוא ממוצא יווני. הוא למד בסיטי קולג' של ניו יורק וסיים תואר ראשון בפסיכולוגיה.
Dede
ביוגרפיה
עם השנים פיתח "Dede" טכניקות נוספות כגון ציור ביד חופשית בתרסיס ובמכחול, רישום, מיצב הדבקת-נייר ואף הדבקות קונפטי. אז החלו להופיע לראשונה בעבודותיו דימויים של פרצופים עגולים בעלי ידיים דקות, המתארים מערכות יחסים אנושיות. בעבודות אלו החל האמן להביע תמות אישיות יותר ופחות חברתיות-פוליטיות, אף שיש הגורסים כי דווקא בהתמקדותו בספירה האישית הרחיב את יריעת התקשורת עם הקהל הרחב. בעבודותיו "Dede" מתייחס לנושאים חברתיים רבים, ביניהם למחאה החברתית, קשרי הון-שלטון, בעיית הדיור ומצוקותיהם של מחוסרי הדיור בתל אביב.
יצירתו
לאורך שנות פעילותו בתל אביב קיבל חשיפה מיוחדת עקב שימושו באלמנטים גדולים מהמרחב הציבורי והפיכתם לאייקונים רעיוניים קליטים. ביניהם ניתן לראות בסיס גשר בנהר איילון שהפך לצוללת צהובה, שארית גשר שהפך לאטב כביסה ענק, חניון שהוסב למטרה עבור טילים, וכו'. תשומת לב גדולה במיוחד משכה עבודתו בדולפינריום הנטוש בתל אביב שהפך לסט שיניים על קפיץ.
תעשייה אווירית
האירועים המרכזיים של התעשייה, המשמשים להצגת חידושים ולסגירה עסקאות הם הסלון האווירי בפארנבורו, הנערך ליד לונדון כל שנה זוגית והסלון האווירי לה בורז'ה, הנערך ליד פריז כל שנה אי-זוגית.
Citrus
היסטוריה
על פי ההצהרות, חברת התעופה Citrus תקבל את תעודת המפעיל שלה, תתחיל למכור כרטיסי טיסה באביב 2022 ותבצע טיסות מיולי 2022.
נבחרת איטליה בכדורמים
אליפויות העולם
(4): 1978, 1994, 2011, 2019 (2): 1986, 2003 (1): 1975 מקום רביעי (2): 1973, 2001 מקום חמישי (2): 1998, 2007 מקום שישי (1): 1991 מקום שמיני (1): 2005
פורמט BED
תבנית קובץ BED
Chromosome – מספר הכרומוזום בו נמצא מקטע ה-DNA שרוצף. לרוב ניתן יהיה למצוא את התבנית הבאה: המילה ch ולאחר מכן מספר הכרומוזום הרלוונטי.
מעבדות ג'יג'י
מעבדות ג'יג'י (באנגלית: GIGI Laboratories), היא חברת קוסמטיקה מקצועית ישראלית שנוסדה בשנת 1957. החברה מייצרת ומפיצה מוצרי קוסמטיקה לתחום המקצועי, מפתחת מכשור מקצועי ומייבאת מותגים בינלאומיים. מוצרי החברה נמכרים לקוסמטיקאיות, דרמטולוגים, קליניקות ומכוני יופי ביותר מ-50 מדינות ברחבי העולם כגון קוריאה, הונג קונג, רוסיה, ארצות הברית, סינגפור, הונגריה ועוד.
דניאל קייטס
דניאל קייטס (באנגלית: Daniel Cates; נולד ב-14 בנובמבר 1989) הוא שחקן פוקר אמריקאי, המוכר גם בשם Jungleman בעקבות כינויו במשחקי פוקר באינטרנט. קייטס זכה בשני צמידי אליפות העולם בפוקר ובשני גביעי סבב טריטון.
הפגנות יוצאי אתיופיה
הכרה ביהדות אתיופיה והדרישה לגיור לחומרה
בשנת 1973 אישר הראשון לציון עובדיה יוסף פסיקות רבניות קודמות אודות יהדותם של ביתא ישראל ועודד את עלייתם. עם זאת, בדומה לרב הראשי יצחק אייזיק הלוי הרצוג לפניו, נדרש מרן יוסף להתמודד עם חששו של רדב"ז כי קידושיהם של ביתא ישראל תקפים בעוד שנוסח הגט המשמש אותם אינו תואם את תיקוני חז"ל, מצב המעורר חשש לקיומם של ממזרים בקרב ביתא ישראל. הרב הרצוג התיר ספק הלכתי זה באמצעות הוספת ספק נוסף על גביו לגבי כשרות הליך הגיור שנהגו ביתא ישראל לעשות למצטרפים אליהם. פתרון הלכתי זה אפשר לחתן את העולים מאתיופיה עם שאר הציבור היהודי בישראל, אולם היה כרוך בהליך של גיור לחומרא, הכולל טבילה במקווה והטפת דם ברית, ללא ברכה מאחר שכל ההליך נעשה מחמת הספק בלבד. ראשוני העולים מאתיופיה ובהם העולים מאזור תיגראי עברו גיור לחומרא ללא תרעומת. עם התגברות העלייה מאזור בגמדר במבצע משה התעוררה תחושת השפלה בקרב חלק מהעולים מכך שגיירו אותם בלא ידיעתם ובניגוד לרצונם, במסווה של חיסון רפואי. תרמו לתחושות אלה חשיפת מבושיהם של הגברים והדרישה לטבול כלפי ציבור שהקפיד על טהרה בחומרה יתרה מכפי שהייתה נהוגה בישראל. בעקבות זאת קיימה קבוצת עולים בהנהגת אדיסו מאסלה הפגנות ממושכות מול בניין הכנסת ומול מועצת הרבנות הראשית בהיכל שלמה בחודשים מרץ-אוקטובר 1985. הפגנות אלה תוארו בשיר עבודה שחורה הפותח את האלבום אהוד בנאי והפליטים. ב-2 באוקטובר 1985 נאם ראש הממשלה שמעון פרס בפני המפגינים והבטיח לטפל במשבר הגיור. לפי עדותו של משה בר-יודא, ציפו המפגינים כי הבטחת ראש הממשלה תקוים בדומה להחלטות הקיסר באתיופיה, ולכן הפרת ההבטחה הממשלתית הביאה להסלמה בהפגנות לכדי שביתת רעב באורך 32 יום. באותה העת עלה לישראל ליקה כהנת הדנה טקויה, שהוביל קו מתון של הידברות מול הרבנות הראשית, הגיע עמה להסכמה וקרא למפגינים לשוב לביתם. בירור הלכתי שעשה הרב שלמה משה עמאר עמו ועם בנו, הרב יוסף הדנה, אפשר לו לבטל את החשש לממזרות בקרב ביתא ישראל, מאחר "שאין ממש בקידושין שלהם, שמעולם לא נותן החתן דבר מה לידי הכלה (...) ואין אומרים שום דבר של קנין או קידושין כלל ועיקר (...) ומכל מה ששאלתי בזה לא ראיתי דבר ששייך בו עניין של קידושין, לא במעשה הנתינה ולא בדיבור הראוי לקידושין". מאמציהם של טקויה, בר-יודא והמפגינים הביאו להפסקת הטפת דם הברית, אולם מונה רשם נישואין ארצי לבדיקת יהדותם של בני זוג בעת רישום נישואין.
פרשת הדם
פרשת הדם נוגעת למדיניות מפלה שהונהגה בחשאי בשירותי הדם של מגן דוד אדום בין השנים 1984–2017. על-פי המדיניות, שלא הובאה לידיעת משרד הבריאות והוסתרה מן התורמים עד חשיפתה בשנת 1996, הושמדו כמעט כל מנות הדם שנאספו מעולים מאתיופיה ומצאצאיהם. יישום המדיניות באופן גורף כלפי קבוצה אתנית שלמה עורר ביקורת קשה בציבור הישראלי, בתקשורת העולמית ובספרות המדעית. שתי ועדות ציבוריות מתחו ביקורת על שירותי הדם של מד"א והמליצו על ביטול מדיניות ההחרגה, בשנת 1996 ובשנת 2015, אולם זו בוטלה בפועל רק ביולי 2017. פרשת הדם עוררה שלושה גלים עיקריים של מחאה ציבורית: הראשונה עם חשיפתה בשנת 1996, השנייה בשנת 2006 והשלישית בשנת 2013.
מחאת 1996
בעיצומה של ההפגנה זומן מארגנה אדיסו מאסלה ללשכת ראש הממשלה שמעון פרס, שהבטיח לו להקים ועדת חקירה ממלכתית שתבחן את פרשת הדם לצד שאר היבטי היחס המפלה כלפי יהודי אתיופיה. "השגנו ביום אחד מה שלקח לתימנים ארבעים שנה להשיג!" זעק מאסלה בפני המפגינים בצאתו מן הפגישה, כשהוא מתייחס לוועדת החקירה הממלכתית שהוקמה בשנת 1995 לחקירת פרשת ילדי תימן. בפועל הוקמה ועדת בירור ציבורית בעלת סמכויות מוגבלות יותר, בראשות הנשיא לשעבר יצחק נבון.
הדרת יוצאי אתיופיה משכונות מגורים
לאחר הפרסום, ב-10 בינואר 2012 הפגינו כאלפיים מבני הקהילה האתיופית בקריית מלאכי ועמם אזרחים רבים קיימו תהלוכה לכיוון הרחבה המרכזית בעיר, שם התקיימה הפגנה נגד הגזענות כלפי יוצאי העדה האתיופית. המפגינים נשאו שלטים עליהם נכתב בין היתר "שחור זה רק צבע", "גזענות זה לא גזעי" ו"מכירים את ה-KKK?". כן התקבלו דיווחים כי כתובות "תג מחיר נגד אתיופים" רוססו על גבי מכוניות ועל קירות בתים ברחובותיה.
סמסונג גלקסי A01 ליבה
סמסונג גלקסי A01 ליבה (באנגלית: Samsung Galaxy A01 Core) הוא טלפון חכם מבוסס אנדרואיד, המיוצר על ידי סמסונג אלקטרוניקה, כחלק מסדרת A של סמסונג גלקסי. הוא הוכרז ב-21 ביולי 2020, והושק ב-6 באוגוסט 2020. הוא יורשו של סמסונג גלקסי A2 ליבה.
פרנסיס ניוטון
אנטי-ציונות
בכתבה שהתפרסמה בהניו יורק טיימס ב-1921, סיפרה ניוטון כי אמרה לנציב העליון שהיא בשום אופן אינה אנטי-יהודית, אולם היא פרו-ערבית. על הערבים אמרה: "ביליתי את רוב חיי בין האנשים הללו, ואני מכירה אותם היטב. הם כמו ילדים שיש לטפל בהם, ויעשו כל דבר אם נוהגים בהם יפה. זו היא הסיסמה 'פלשתינה ליהודים' שגרמה לכל הבעיה, שהרי המוסלמים תמיד הסתדרו יפה עם היהודים שחיו בארץ לפני הפלישה הנוכחית". על החלוצים הציונים אמרה: "רבים מהמהגרים הצעירים הללו לא עשו שום עבודה קשה לפני כן, במיוחד הנשים, והם אינם עומדים בקשיים שהם נתונים להם. הציונים קיבלו חוזי עבודה לפריקת פחם מאניות הקיטור בחיפה, והנשים עשו את חלקם בנשיאת סלים כבדים מהדוברות, אולם לאחר שלושה ימים הן נאלצו לוותר על זה, מכיוון שרק 140 טונות נפרקו, ורב החובל של האניה אמר שהוא לא יכול לחכות עוד הרבה זמן. אז ניתן החוזה לגרמני, שהעסיק עובדים ילידים הרגילים למלאכה, והפחם הובא ליבשה בקצב של 300 טונות ביום. החוזה לבניית מזח בחיפה, גם הוא היה כישלון, מכיוון שהמלאכה הייתה קשה מדי בשביל היהודים, שבאו רעננים מהערים במרכז אירופה. הם מצליחים יותר בכביש שנבנה מחיפה לנצרת, שם הם עובדים בקבוצות על בסיס קהילתי, ומקבלים תשלום עבור כל מטר שנבנה. מלבד מסילת הברזל, ומהכבישים שנבנו במהלך המלחמה, הייתה התפתחות מעטה בפלשתינה מבחינה חקלאית מאז שהגעתי הנה לפני 32 שנים".
סמסונג גלקסי A01 ליבה
מצלמה
המכשיר מצויד במערך בעל מצלמה אחת אחורית, ומצלמה אחת קדמית, הכולל: מצלמה ברזולוציה 8 מגה פיקסל המסוגלת להקליט וידאו עד 1080p ב-30 פריימים לשנייה; כמו כן, למכשיר ישנה מצלמה קדמית ברזולוציה 5 מגה פיקסל.
פרנסיס ניוטון
אנטי-ציונות
ניוטון הייתה מביעה את מחאתה בפני אנשי ממשל שהיו מכבדים את ההמנון הציוני בקימה. פעם גילתה שאנציקלופדיה בריטניקה הדפיסה את הדגל הציוני בין דגלי מדינות העולם והגדירה אותו כדגלה של ארץ ישראל. היא שלחה אל בריטניקה מכתב מחאה והדבר תוקן במהדורות הבאות.
ספר תולדות ההגנה הגדיר את ניוטון כ"אויבת ארסית לציונות". ניוטון ספגה ביקורת על ארסיותה של פעילותה האנטי-ציונית. נורמן בנטוויץ', התובע הכללי הראשון של ארץ ישראל המנדטורית, תיאר אותה כ"אנטי-יהודית בצורה שלא ניתנת לריפוי". לדבריו, "היא בשמחה האמינה בכל האשמה שנעשתה נגד הציונים, גם אם להאשמה זו לא היה כל בסיס עובדתי".
אישטרוק אבן שאנג'י
חייו
אוסף תשובותיו היה שמור בכתב יד חסר סדר שהתגלגל למוסקבה ונשמר באוסף גינזבורג, ויצא לאחר עריכה וסידור על ידי הרב פרופ' משה עמאר בשנת תשמ"ב בהוצאת אוניברסיטת בר-אילן. כפי הנראה, רבי אישטרוק השאיר כתבים נוספים, שטרם ראו אור.
יחסי איחוד האמירויות הערביות–כווית
מלחמת המפרץ
איחוד האמירויות הערביות הייתה חלק מהמדינות הערביות הראשונות אשר גינו את הפלישה העיראקית לכווית במלחמת המפרץ. במהלך כל המלחמה, האמירתים שלחו לכווית חבילות סיוע. הכוחות המזוינים של איחוד האמירויות הערביות תקפו מטרות עיראקיות עם המטוסים מיראז' 5 ומיראז' 2000. 6 חיילים אמירתיים נהרגו במבצע זה.
משחק לחץ מדומה
דוגמאות
באיור 1 מחזיק הכרוז ב-6. ה-7 של מערב גבוה ממנו ולכן לכרוז בעצם אין קלף מאיים. מזרח אינו יודע ששותפו מחזיק ב-7 והכרוז ב-6, משום שהקלפים של מערב ושל הכרוז אינם גלויים. גם אם הוא זוכר את כל הקלפים בסדרה שכבר שוחקו, לא ידע את התשובה לשאלה זו. מבחינת מזרח, מדובר בלחץ אמיתי, על אף שהלחץ הוא מדומה. באיור בדוגמה 2 משחק הכרוז בחוזה ללא שליט. צפון מוביל ב- ודרום מושך את ה-A ואחריו את ה-K ואת ה-Q. על שני הקלפים הראשונים מערב זורק את ה-3 אות ה-2. כשדרום משחק את ה-Q מערב נלחץ. מנקודת המבט שלו הוא אינו יכול להשליך את ה-5, משום שאז הכרוז עלול לזכות בכל קלפי ה-. הוא משליך את ה-2 ומפסיד לקיחה. הלחץ הוא מדומה משום שמזרח מחזיק בשלושה קלפים בסדרה כולל ה-J אבל מערב לא יודע את זה. באיור בדוגמה 3 משחק הכרוז בדרום את ה-2. אם מזרח זוכר את הקלפים ששוחקו הוא יזרוק את ה-Q ויזכה בלקיחה האחרונה באמצעות ה-Q. אם אינו זוכר אילו קלפים שוחקו, הוא עלול להשליך את ה-Q והכרוז יזכה בלקיחה האחרונה באמצעות ה-J.
ריף פרץ
ריף פרץ (נולד ב-25 בפברואר 1991) הוא כדורגלן עבר ישראלי, ששיחק בעיקר בעמדת הבלם.
נשות הלעולם לא
ליהוק
ב-23 באפריל 2019, הוכרז על ליהוקה של לורה דונלי לצוות השחקנים הראשי של הסדרה. ב-30 ביולי 2019, הוכרז על ליהוקם של אוליביה ויליאמס, ג'יימס נורטון, טום ריילי, אן סקלי, בן צ'פלין, פיפ טורנס, איימי מנסון, ניק פרוסט, אלינור טומלינסון, דניס או'הר, זקארי מומו וראשל ניל לצוות השחקנים הראשי.
צילומים
בסוף ינואר 2020, צילומי הסדרה התקיימו בג'ויס גרוב, אחוזה כפרית בסגנון ג'ייקוביאני. הבניין שימש כסט והוכפל לצורך צילומי סצנות המתרחשות בבית היתומים. בשל המחסור בשטחים של אולפנים בלונדון, רשת "HBO" עבדה עם אדריאן ווטון, מנכ"ל "Film London" ונציבות הקולנוע הבריטית על מנת למצוא חללי מחסן ותעשייה ישנים בהם יוכלו לבסס את ההפקה. צילומי חמישה פרקים מתוך עשרת פרקי העונה הראשונה שהוזמנה הושלמו לפני שההפקה הושבתה בעקבות התפרצות מגפת הקורונה. צילומי הסדרה התחדשו בספטמבר והושלמו בסוף אוקטובר.
בהרינגר אינגלהיים
בֶהרינגר אינגלהיים (בגרמנית: Boehringer Ingelheim GmbH), הידועה בישראל כ"בורינגר אינגלהיים", היא חברת תרופות שמקורה בגרמניה ונוסדה בשנת 1885 על ידי אלברט בהרינגר (1939-1861) ביישוב אינגלהיים אם ריין. קבוצת בהרינגר-אינגלהיים נמנית בימינו עם עשרים חברות התרופות המובילות בעולם. המטה שלה הוא עדיין באינגלהיים ויש לה כ-146 שלוחות בכל העולם המעסיקות מעל 47,700 עובדים. תחומי המפתח בהם מתמחה החברה הם מחלות נשימתיות, חילוף חומרים, מערכת החיסון, מחלות לב, אונקולוגיה ומחלות מערכת העצבים המרכזית.
גינדי השקעות
גינדי השקעות בע"מ היא חברה ישראלית העוסקת בייזום, פיתוח, שיווק וניהול של פרויקטים למסחר ולמגורים, קניונים, מרכזים מסחריים, מגדלי יוקרה ושכונות מגורים, בהיקפים של אלפי דירות ומאות אלפי מטרים מרובעים בישראל, ברומניה ובהונגריה. מפתחת ומחזיקה נדל"ן למגורים ולמסחר בארץ ובעולם.
איגרות חוב של החברה נסחרו בבורסה לניירות ערך בתל אביב עד למחיקתן מהמסחר.
פטרו מוהילה
תרומותיו למעמד הכנסייה, לחינוך ולתרבות באוקראינה
חוסר היציבות הפוליטי באזור פגע בכל תחומי החיים באוקראינה. הוצאו לאור מעט פרסומים או עיתונים ובתי ספר רבים נסגרו. באותה תקופה מצב הנצרות האורתודוקסית היה רגיש בגלל התחרות עם הכנסייה הקתולית ובמידה פחותה יותר עם הכנסיות הפרטוסטנטיות שהפיצו את אמונותיהן בקרב האצולה בשטחי פולין, ליטא, בלארוס ואוקראינה. אצילים אורתודוקסים רבים המירו דתם לנצרות רומית-קתולית ויוונית-קתולית כדי לשמור על הפריבילגיות שלהם תחת שלטון פולין. בשנת 1627 עבר מוהילה לגור בקייב והוסמך רשמית כנזיר במנזר פצ'רסק. בסתיו 1627 בגיל 31 הוא נבחר לאגומן וארכימנדריט של המנזר פצ'רסק. בשנת 1628 בשירו ודרשתו Хрест Христа Спасителя і кожної людини ("הצלב של ישו הגואל ושל כל אדם באשר הוא אדם") שפורסמו ב-1632, קרא מוהילה למגנטים המקומיים לשוב לאמונת אבותיהם. ב-1632 אחרי מותו של המיטרופוליט איוב בורצקי הוא התמנה לבישוף קייב. פטרו מוהילה נבחר בתפקיד בגלל בקיאותו הרבה, מוצאו הנסיכי ומכיוון שראו בו האדם הנכון שיוכל להתמודד עם איום התעמולה הישועית המתגברת. הוא הוכתר בתפקיד הרם ב-28 באפריל 1633 בנוכחות הפטריארך תאופנס של ירושלים שייצג את הפטריארך האקומני של קונסטנטינופול, קירילוס לוקאריס. בשנת 1632 הוא נאם בפולנית בסיים וביקש מהשלטון הפולני להגן על זכויות המאמינים הנוצרים האורתודוקסים, להסיר את האיסורים הנוגעים לבניית כנסיות אורתודוקסיות, פתיחתם של מכללות, בתי דפוס שישרותו את הציבור האורתודוקסי והחזרת הכנסיות והמנזרים שנלקחו ממנו.
האקדמיה והמכללות
כצעד ראשון בשנת 1632 ייסד מוהילה בלאוורת פצ'רסק בית ספר לנזירים צעירים, כששפת ההוראה הייתה הלטינית. התלמידים למדו תאולוגיה, פילוסופיה, רטוריקה וספרות קלאסית. במקביל, שיפר מוהילה את בית הדפוס של הלאוורה שבו הודפסו ספרי דת אורתודוקסיים לא רק בסלבונית  אלא גם בלטינית והם הופצו במקומות שונים במזרח אירופה. באותה שנה 1632 מיזג את בית הספר של הלאוורה עם בית הספר "אחווה" שבקייב והקים על ידי כך מכללה שנודעה כ"מכללת מוהילה" ומאוחר יותר כאקדמיית מוהילה בקייב (בימינו - האוניברסיטה הלאומית של אקדמיית קיאב-מוהילה) תלמידי המכללה באו משכבות חברתיות שונות: מהאצולה, ממשפחות של כמרים, קוזאקים ומשפחות איכרים. חומר הלימודים כלל מגוון מקצועות כמו השפות לטינית, יוונית, אוקראינית ופולנית, פילוסופיה, מתמטיקה - כולל גאומטריה, אסטרונומיה, מוזיקה והיסטוריה. המכללה זכתה למעמד של מוסד חינוכי גבוה. בשנים הבאות הקים מוהילה רשת של בתי ספר ברחבי אוקראינה, וכן את האקדמיה הסלבונית-יוונית-לטינית בוויניצה ואת המכללה בקרמנץ.
פריחת בתי הדפוס והוצאת ספרי דת וחוכמה
ספר אחר שלו "טריאודיון" (1631) ביטא את השקפתו על מנהיגות פוליטית אידיאלית. הוא התייחס במיוחד על הצורך לשמור על השלום עם השכנים, להגן על האדמה בימי מלחמה, ולצורך לחוקק חוקים ולשים סייג לכוחו של השליט. כתב יד בלטינית של מוהילה משנת 1645, "פרויקט של אציל פולני בן דת יוונית" הודפס לראשונה רק בשנת 1928. בו הציג מוהילה את "תוכנית האיחוד" שלו לגבי הפיוס עם הכנסייה הקתולית. התוכנית כוללת קבלת הראשונות האלהית של האפיפיור ברומא תמורת שימור הזכויות הלגיטימיות של הפטריארכים במזרח. כתב היד נשמר בארכיון של הקונגרגציה להפצת האמונה של הכנסייה הרומית-קתולית ופורסם לראשונה בספר של אד. סמורלו ב-1928 ושוב בשנת 1964 על ידי א.ג. ולקי.
ספריו
פטרו מוהילה כתב עשרים כתבים בעלי אופי כנסייתי, תאולוגי, פולמוסי, חינוכי, פילוסופי ומוסרי:
קישורים חיצוניים
Philip Schaff. Creeds of Christendom, with a History and Critical notes. Volume I. The History of Creeds. 1877 vol.3, 1993 - art by Oleksander Ohloblyn, Arkadii Zhukovsky О. В. Скрипнюк. Ю. С. Шемшученко (голова редкол.) та ін. — Юридична енциклопедія: В 6 т. /Редкол.: Ю70К.: «Укр. енцикл.», 1998. ISBN 966-7492-00-1 Pr.Ion Vicovan, Pr.Dan Sandu, Pr. Emilian-Iustinian Roman (coord) Mărturisirea de credință - locul și rolul ei în Biserica Ortodoxă Doxologia, Iași 2013 incl Protoiereu Alexei Doboș - Analiză istorico-teologică a proiectelor de uniaţie „universală” propuse de Petru Movilă - (כולל: אלכסיי דובוש - הפרק "ניתוח היסטורי-תאולוגי של מיזמי האיחוד ה"אוניברסלי" שהוצעו על ידי פטרו מוהילה)
הקריטריונים של ברדפורד היל
רקע היסטורי
היל הציג את מה שהפך מאוחר יותר לרשימת קריטריונים במסגרת הרצאה בפני החברה המלכותית לרפואה בשנת 1965. חלק גדול מהדברים שנאמרו בהרצאה הסתמכו על עבודתו בדבר הקשר בין עישון ותחלואה בסרטן הריאה, והוא הביא מספר רב של דוגמאות מניסיונו בתחום. כותרת ההרצאה והמאמר שבו פורסם תמליל ההרצאה הציגו במפורש את השאלה "מתאם או סיבתיות?". בהרצאתו היל נמנע מלהגדיר את המונחים סיבתיות או אפקט סיבתי. הוא ציין במפורש כי אין לו את ההכשרה הדרושה כדי לדון במשמעויות הפילוסופיות של מושג הסיבתיות, והבהיר כי יימנע מלעסוק בכך. היל גם לא התיימר לקבוע קריטריונים כלשהם. הוא הציע תשע נקודות מבט על הנושא הסבוך של מתאם וסיבתיות. עם זאת, נקודות המבט שהציע הפכו במהרה לרשימת קריטריונים ותיוג, כאשר הסברה היא שככל שיותר קריטריונים מתקיימים כך מתחזקת הטענה לקשר סיבתי. זאת על אף שהיל הדגים במפורש כיצד כל קריטריון (פרט לעיקרון הטמפורליות) יכול להיות מופר למרות קיומו של קשר סיבתי.
הרי דנפלד
מקור השם
ההרים נקראו על שמו של אדמירל לואיס אי. דנפלד (Louis E. Denfeld), שכיהן כראש מחלקת המבצעים הימיים של צי ארצות הברית, וחבר של המטות המשולבים של ארצות הברית (בשנים 1947–1949), אשר סייע בתכנון וארגון של מבצע קפיצה לגובה (שנערך בין השנים 1946–1947) בפיקודו של ריצ'רד בירד).
לקריאה נוספת
• C.J. Adams (1987), Geochronology of granite terranes in the Ford Ranges, Marie Byrd Land, West Antarctica, New Zealand Journal of Geology and Geophysics, 30:1, 51-72, DOI: 10.1080/00288306.1987.10422193
אליסון שמיט
אלופת עולם
באליפות העולם שנערכה בשאנגחאי, סין בשנת 2011 זכתה שמיט במדליות זהב במשחה שליחות 4x200 מטר חופשי בתוצאה של 7:46.14 דקות, לפני אוסטרליה (7:47.42 דקות) וסין (7:47.66 דקות). התוצאה שקבעה כשחיינית רביעית ב"זינוק שליחות" הייתה 1:56.49 דקות. נוסף לכך, היא סיימה במקום שישי במשחה ל-200 מטר חופשי בתוצאה של 1:56.98 דקות. היא עלתה ראשונה משלב המוקדמות לאחר שקבעה תוצאה של 1:56.66 דקות.
שואת יהודי יוגוסלביה
שואת יהודי יוגוסלביה היא רציחתם של כ-60,000 יהודים מבין 80,000 היהודים שחיו ביוגוסלביה בשנות הכיבוש הגרמני בתקופת השואה ומלחמת העולם השנייה. רצח זה בוצע בסיוע משתפי הפעולה עם גרמניה הנאצית מבין המקומיים, בעיקר כוחות האוסטאשה וגורמים פרו-נאצים, גזענים ואנטישמים אחרים ביוגוסלביה.
שרה לנקשייר
שרה לנקשייר (באנגלית: Sarah Lancashire; נולדה ב-10 באוקטובר 1964) היא שחקנית טלוויזיה, קולנוע ותיאטרון אנגלייה. למדה בבית ספר גילדהול למוזיקה ודרמה וסיימה את לימודיה ב-1986. במקביל לקריירת המשחק היא לימדה דרמה באוניברסיטת סלפורד במשך חמש שנים. ב-1990 השתתפה במשך זמן קצר במחזמר "אחים בדם" בווסט אנד בלונדון, ואחר כך לוהקה בתפקיד ראקל וולסטנהמל באופרת הסבון "קורוניישן סטריט". ב-1996 עזבה את הסדרה וזכתה בפופולריות בסדרות "Where the Heart Is" (1997–1999), בסדרה "לדפוק שעון" ובסרט הטלוויזיה "Seeing Red" (2000). בשנת 2000 חתמה על חוזה לשנתיים עם ITV, שהפך אותה לשחקנית בעלת השכר הגבוה ביותר בטלוויזיה הבריטית.
קורוניישן סטריט (1991–1996)
שבועיים אחרי שסיימה את הופעותיה ב"אחים בדם" נבחנה לנקשייר לתפקיד של דמות חדשה באופרת הסבון "קורוניישן סטריט". היא הצטרפה לסדרה עם חוזה לשלושה חודשים, והמשיכה ללמד שנה נוספת באוניברסיטת סאלפורד. הדמות שגילמה, ראקל וולסטנהולם, הופיעה לראשונה בסדרה ב-25 בינואר 1991 ובפעם האחרונה ב-10 במאי. בספטמבר ובאוקטובר 1991 שיחקה לנקשייר בתפקיד הראשי במחזה "לחנך את ריטה" בתיאטרון קווינס שבהורנצ'רץ'. ב-30 בדצמבר 1991 הוחזרה דמותה של ראקל ל"קורוניישן סטריט" ולנקשייר התחייבה לעבוד במשרה מלאה בסדרה. היא המשיכה לשחק בסדרה עד 1996 במשכורת של 90,000£.
שנתיים אחרי שהתחילה להופיע ב"קורוניישן סטריט" חוותה לנקשייר התמוטטות עצבים, אבל רק בני משפחתה הקרובים ידעו זאת. היא לא יצאה לחופשה מהעבודה, ובדיעבד חשבה שזה הדבר הגרוע ביותר שיכלה לעשות. אמה הכריחה אותה לפנות לטיפול, וכשעשתה כך לדבריה "קיבלה את חייה בחזרה". היא הרגישה שהייתה אומללה בנישואיה הראשונים. ב-1995 נפרדה מהרגיבס, ומאוחר יותר הם התגרשו.
המשך ההצלחה: "הטנגו האחרון בהליפקס" ו"עמק האושר"
מנובמבר 2012 מופיעה לנקשייר בסדרת הדרמה של ה-BBC "הטנגו האחרון בהליפקס" לצדם של אן ריד ודרק ג'קובי. בסדרה היא מגלמת את קרוליין, מנהלת בית ספר משכילה בוגרת אוקספורד, שבעקבות נישואיה השניים של אמה, היא מרגישה חופשייה להיות היא עצמה. לדברי לנקשייר, מערכת היחסים הלסבית של קרוליין עם מורה חברה, גרמה לקבלת הרבה יותר מכתבי מעריצים מאשר לכל תפקיד אחר שלה. בעיקר מנשים שמספרות לה שהסדרה עזרה להן לצאת מהארון. בשל תת-הייצוג של דמויות הומוסקסואליות בטלוויזיה, חשה לנקשייר בחשיבות ההצגה המדויקת של דמותה של קרוליין. היא התמקדה יותר בפן האנושי של הדמות מאשר בפן המיני. לוחות הזמנים של צילומי העונה השנייה של הסדרה התנגשו עם העונה השנייה של הסדרה "גן עדן לנשים", ולנקשייר עזבה את "גן עדן לנשים" באמצע העונה. על הופעתה בתפקיד קרוליין הייתה לנקשייר מועמדת לפרס באפט"א לטלוויזיה לשחקנית המשנה הטובה ביותר בשנים 2013 ו-2014. היא זכתה בפרס ב-2014. בפסטיבל היי בשנת 2015 אמרה לנקשייר כי מכל התפקידים שגילמה היא גאה ביותר בגילום דמותה של קרוליין, בשל "ההשפעה הכבירה" שהייתה לדמות.
ב-2014 עבדה לנקשייר שוב בשיתוף פעולה עם סאלי ויינרייט, התסריטאית של "הטנגו האחרון בהליפקס", בסדרת דרמה בשם "עמק האושר". ויינרייט הייתה להוטה לכתוב תפקיד נוסף ללנקשייר אחרי שהתרשמה מהופעתה בסדרה "הטנגו האחרון בהליפקס". ב"עמק האושר" מגלמת לנקשייר את קתרין קאווד, סמלת במשטרה שהיא גם סבתא שמגדלת את הנכד שלה, שנולד לבתה אחר שנאנסה והיא התאבדה מאוחר יותר. מארק לוסון מהגרדיאן כתב על הופעתה של לנקשייר בתפקיד זה שהיא ההופעה הטובה ביותר בקריירה שלה. על תפקיד זה זכתה בפרס המגזין "TV Choice" לשחקנית הטובה ביותר לשנת 2014, ובפרס "Royal Television Programme" לשחקנית הטובה ביותר ב-2015. בספטמבר 2015 בחר "רדיו טיימס" בלנקשייר כאחת משלושים הנשים החזקות ביותר בטלוויזיה וברדיו הבריטי. באפריל 2015 הייתה מועמדת בפעם הרביעית לפרס באפט"א ובפעם הראשונה בקטגוריית השחקנית הטובה ביותר. ביוני 2015 נבחרה כשחקנית הטובה ביותר בסדרת דרמה בפסטיבל הטלוויזיה של מונטה קרלו.
כריסי מץ
ביוגרפיה
מץ נולדה בעיר הומסטד, פלורידה לדניס ומארק מץ. בילדותה המוקדמת חיה שנתיים ביפן בעקבות שירותו הצבאי של אביה. לאחר גירושי הוריה עברה לגיינסוויל, פלורידה שם סיימה את לימודי התיכון. מץ גדלה עם אימה ואביה החורג, יש לה ארבעה אחים צעירים; שניים ביולוגים ושניים חורגים מנישואיה השניים של אמה.
טיסה 301 של לאו איירליינס
טיסה 301 של לאו איירליינס (Lao Airlines Flight 301) הייתה טיסת נוסעים מקומית בלאוס, שהתרסקה ב-16 באוקטובר 2013 לנהר מקונג סמוך לכפר דון קו. בהתרסקות נהרגו 44 נוסעי המטוס וחמשת אנשי צוות. הטיסה בוצעה במטוס ATR 72-600, והיא יצאה מנמל התעופה של עיר הבירה ויינטיאן, בדרכה לפקאסה שבדרום המדינה.
הטיסה
תאונה זו היא הראשונה בה מעורב הדגם החדיש של ה-ATR 72, ה-ATR 72-600. תאונה זו היא הקטלנית ביותר שהתרחשה על אדמת לאוס, והקטלנית ביותר בחברת התעופה שנוסדה בשנת 1976.
חקירת התאונה
הרשויות בלאוס פתחו בחקירת התאונה. יצרנית המטוס ATR, יחד עם המשרד לחקר וניתוח ביטחון התעופה האזרחית של צרפת שלחו צוות של ארבע חוקרים על מנת לסייע בחקירה.
סטאבט מאטר (דבוז'אק)
ביצועים
הביצוע הראשון של הסטאבט מאטר של דבוז'אק התקיים ב-23 בדצמבר 1880 בקונצרט של איגוד אומני המוזיקה בפראג. בין המבצעים נכללו הרכב האופרה של התיאטרון הארעי הצ'כי, בניצוחו של אדולף צֶ'ךְ ועם הסולנים אלאונורה אֶרְנבֶּרגוּ, בטי פיבּיש, אנטונין וַאוְורָה וקרל צ'ך. לֶאוֹש ינאצֶ'ק ניצח על היצירה שנה מאוחר יותר, ב־2 באפריל 1882 בברנו, וסמוך לאחר מכן בוצעה היצירה בבודפשט. היצירה בוצעה לראשונה בלונדון בשנת 1883, ושוב ברויאל אלברט הול בשנת 1884, וכך הייתה לגורם מכריע בפריצת הדרך הבינלאומית של דבוז'אק כמלחין.
בישראל בוצעה היצירה, בין היתר, על ידי המקהלה הקאמרית הישראלית טבעון, יחד עם מקהלת הקנטטות מפרייבורג, גרמניה, מקהלת היינריך שיץ, בזאנסון, צרפת, ותזמורת קאמרטה אקדמיקה מפרייבורג, בחודש מאי 2015 בחיפה, בתל אביב ובמעלות, בניצוחה של יעל וגנר-אביטל, ועם הסולנים יסמין לוי-אלנטק, מריון אקשטיין, פיליפ ניקלאוס ופטר שילר.
הוצאות לאור של התווים
בשנת 2016 פרסם בית ההוצאה "קארוס" עיבוד של יואכים לינקלמן לסטאבט מאטר של דבוז'אק להרכב קאמרי. התווים הקוליים שפורסמו יחד עם מהדורה זו, היו נוסח מעודכן של העיבוד לפסנתר של יוזף זובטי.
הקלטות
גרסה משנת 1876 הכוללת שבעה פרקים לרביעייה קולית, מקהלה ופסנתר, הוקלטה בשנת 2009 על ידי סולנים ואנסמבל אָצֶ'נטוּס בניצוחו של לורנס אֶקוילבי, עם הפסנתרנית בריגיטה אֶנגרר.
שוקי אמרני
המשנה למנכ"ל משרד הפנים
בשנים 2010–2013 כיהן כמשנה למנכ"ל משרד הפנים, היה ממלא מקום המנכ"ל ומופקד על תשע יחידות במשרד: על הממונים על המחוזות ויושבי ראש הוועדות המחוזיות לתכנון ולבניה, על יחידת המפקח הארצי על הבחירות, על המנהל לשירותי חירום ועל אגף בכיר לעדות. בתקופה זו, יזם הכנת קוד אתי למשרד הפנים, שהיה למשרד הממשלתי הראשון בתחום ואת "פרס שר הפנים לאחריות חברתית ברשויות המקומיות" שהוענק לראשונה ביוני 2015.
זכייה באות אומ"ץ
בתפקידו כממונה על מחוז המרכז ויו"ר הוועדה המחוזית לתכנון ולבניה, זכה לאות אומ"ץ. בנימוקים להענקת האות נכתב, בין היתר: "על פעילותו הבלתי-נלאית להטמעת עקרונות המנהל התקין ברשויות המוניציפליות; על שמירת כספי הקופה הציבורית; החליטה "ועדת האות" – פה אחד – להעניק את "אות אומץ" לשנת 2007 לד"ר שוקי אמרני".
ספרים ומאמרים
ד"ר אמרני פרסם מאמרים בנושאי אתיקה, מנהיגות, ביקורת, שלטון מקומי ומינהל ציבורי, ושני ספרים: (1) הדרוזים – בין עדה לאום ומדינה, הוצאת קתדרת חייקין לגיאואסטרטגיה, אוניברסיטת חיפה, 2010. הספר עוסק במרקם היחסים המיוחד בין מדינת ישראל והחברה הישראלית לבין בני העדה הדרוזית, בהתייחס למגמות ועתיד מערכת יחסים זו. (2) אתיקה וביקורת בשירות הציבורי בישראל, הוצאת לשכת המבקרים הפנימיים בישראל, 2012. הספר בוחן ומנתח שורה של נושאים שעומדים במוקד העשייה הציבורית, בהתייחס לדילמות בתהליכי קבלת החלטות בהיקשר לאתיקה ולביקורת.
לאו איירליינס
לאו איירליינס (בלאית: ການບິນລາວ, באנגלית: Lao Airlines) היא חברת התעופה הלאומית של לאוס. בסיסה בויינטיאן, והיא מפעילה טיסות לכ-20 יעדים מקומיים ובינלאומיים.
רב מובהק
רב מובהק הוא רבו העיקרי של תלמיד. מקור הביטוי בתלמוד הבבלי, ומשמעותו: הרב שממנו קיבל התלמיד את רוב חוכמתו. המונח מורה מובהק משמעותו זהה, והוא משמש גם בהקשרים חוץ-דתיים. מושג קרוב הוא תלמיד מובהק – תלמיד שלמד שנים רבות אצל רב מסוים ואימץ במידה רבה את שיטתו ודרך לימודו.
מפעל תחנות הטרקטורים
רקע
בשנותיה הראשונות של המדינה, הוקמו מושבי עולים רבים, וזאת כדי לפתור את בעיות המגורים והפרנסה של העולים החדשים שהגיעו ברבבותיהם למדינה החדשה. הסוכנות היהודית תרמה את חלקה לביסוס המשק החקלאי, וכל משפחה במושב קיבלה פרה ועגלה, וכן ניתן סוס אחד, במשותף, לכל שתי משפחות. הסוכנות סיפקה בהשאלה לכל מושב גם ציוד חקלאי משותף כגון: דחפור קטן מסוג: 6-TD, טרקטור גלגלים, קלטרת ועוד מספר כלים משותפים. מכיוון שלצורך הפעלת הציוד המשותף נדרש ידע מקצועי ויכולת ניהול חלוקת המשאבים באופן צודק בין חברי המושב, שלרוב לא היו קיימים, נזנח הציוד המשותף, הושבת ואף התבלה. בעקבות זאת התקבלה בשנת 1952 החלטה בסוכנות לאסוף את הכלים המשותפים מן המושבים ולרכזם באתרים בהם יטופלו באופן שוטף ומשם יוכלו לצאת ולתת שירותי עיבוד חקלאי במושבים. אך גם פתרון זה לא היה מושלם, שכן בהיעדר ניהול מרכזי לא תואמה העבודה בין המחוזות השונים. כך במקום לנייד כלים בין הגליל והנגב הטרקטורים של הנגב חנו מספר חודשים ללא כל שימוש, בעוד הגליל שיווע לכלי עבודה. המפעל נשא גירעונות ועמד על סף פשיטת רגל.
משאל העם על קידוחי נפט באיטליה (2016)
אף על פי ש-86% הצביעו בעד ביטול החוק האוסר קידוח (כלומר המשך הקידוח), אחוז ההצבעה של 31% היה מתחת לסף הרוב הנדרש לאימות התוצאה, כך שברוב המקרים, אסדות הקידוח בטווחים הגורמים נזק הפסיקו את פעולתן.
נגרוס
גאוגרפיה
נגרוס בולט בהיותו המפיק המרכזי של סוכר במדינה. מטעי קנה סוכר נראים בשפע בשטחים החקלאיים של האי. האי מייצר גם כותנה, ועץ.
זוהר לבקוביץ
פעילות ציבורית
בדצמבר 2020 פורסם כי מונה לתפקיד נשיא קבוצת הפועל גליל עליון, הפך לספונסר הראשי של קבוצת הפועל גליל עליון. התפרסם כאחד מהמובילים במחאה כנגד ממשלת הימין בשנת 2023 כולל הוצאת השקעות מישראל. במאי 2023 חברת L1ght שהוקמה על ידי זוהר לבקוביץ ורון פורת פיטרה את כל עובדיה ונסגרה.
רבותיי הקצינים: הצילו את הקיסר
"רבותיי קצינים: הצילו את הקיסר" (ברוסית: Господа́ офице́ры: Спасти́ импера́тора) הוא סרט הרפתקאות עלילתי רוסי בבימויו של אולג פומין משנת 2008, המגולל את הרפתקאותיהם של שבעת קציני הצבא הלבן על רקע מלחמת האזרחים ברוסיה.
איש הפיל (סרט)
הסרט היה מועמד לשמונה פרסי אוסקר לשנת 1980: על הבימוי, שחקן ראשי (ג'ון הרט), מוזיקה, בימוי, תסריט, תלבושות, עיצוב אמנותי והסרט הטוב ביותר. העובדה שלא הייתה קטגוריה להעניק על האיפור המסובך הביאה להוספת קטגוריה נוספת - פרס אוסקר לאיפור ולעיצוב השיער הטובים ביותר שחולק החל משנת 1981.
פיוראנו (מסלול מרוצים)
זמני ההקפות המהירים ביותר במסלול
השיאים מעודכנים לתאריך 17 בנובמבר 2016
מבצע אסקארי
מבצע אסקארי (אנגלית: Operation Askari) היה מבצע צבאי בשנת 1983 באנגולה על ידי כוחות ההגנה של דרום אפריקה במהלך מלחמת הגבול של דרום אפריקה.
רקע
ארגון העם של דרום-מערב אפריקה (סוואפו) הגביר בראשית שנות השמונים את המתקפות שלו על דרום מערב אפריקה (כיום נמיביה) מאנגולה, כאשר הוא נהנה מתמיכה של כוחות השחרור העממיים של אנגולה (פאפלה) אשר אפשרה לארגון להתבסס קרוב לגבול עם דרום אפריקה, סיפקה לו ציוד ופרסה עליו מטרית הגנה.
כוחות סוואפו/פאפלה
קאהמה
קרב מולונדו
כוח טנגו נאלץ עקב הארטלריה הכבדה לסגת והתוכנית לקחת את מולונדו נכשלה ובתחילת ינואר התקבלה החלטה פוליטית לסיים את החלק הזה של מבצע אסקארי.
קרב קואוולאי
על כוח ויקטור הוטל על לחפש ולהשמיד את מחנה סוואפו וחטיבת פאפלה בקואוולאי ובסביבתה. הם עברו ממונגואה לקואוולאי והחיפושים אחר עמדות האויב החלו. ב-28 בדצמבר התקבלה החלטה לסיים את מבצע אסקארי עד 31 בדצמבר, עקב כך כוח ויקטור קיבל פקודה לתקוף מחנה מוגן ומוקף מוקשים של סוואפו כמה קילומטרים צפונית-מזרחית לקואוולאי. לאחר תחילת ההתקפה הותקף כוח ויקטור על ידי טנקי פאפלה מקובלאי שהגיעו להגנת המחנה. ההתקפה נעדפה על ידי כוח משוריין קל דרום אפריקני. האויב התחפר במקומו ועל כוח ויקטור הוטל אז לתקוף את קואוולאי מצפון-מזרח. התקפה זו נמשכה במזג אוויר גרוע, אשר הובילה להצפת נהרות באזור, לתוך שדות מוקשים מוכנים של האויב ונגד עמדות המאוישות בתותחי א"א 23 מ"מ המגובים בטנקים. בקרב החיילים הדרום אפריקנים הייתה התמרמרות אשר הובילה לעצירת ההתקפה על ידי מפקד כוח ויקטור אשר דרש תגבורת כדי לחדש את ההתקפה.
אלטנין
אֶלטָנִין (מערבית: التنين - א-תנין - "הדרקון") או γ בדרקון הוא הכוכב הבהיר ביותר בקבוצת הכוכבים דרקון ונקרא על שמה. בשל מיקומו הוא נצפה בזנית עבור תושבי לונדון ולכן באנגליה הוא נקרא גם "כוכב הזנית".
פונון (אתר מקראי)
זיהוי המקום
בתחילת המאה ה-4 לספירה, העיד אוסביוס באונומסטיקון כי העיר הייתה נושבת בימיו, וכי עוד פעלו בה מכרות הנחושת הידועים שלה, כן מזכיר אוסביוס שפונון נמצאת בין פטרה לבין צוער (עיר מקראית), וכך העיד מאוחר יותר גם הירונימוס.
ברוס בביט
לאחר שסיים את לימודיו בבית הספר למשפטים באוניברסיטת הרווארד, נבחר בביט כתובע הכללי של אריזונה. הוא היה למושל אריזונה לאחר מות קודמו וסלי בולין. ב-1978 הוא ניצח בבחירות והמשיך לכהן תקופת כהונה מלאה כמושל וב-1982 הוא נבחר לתקופת כהונה נוספת. כמושל הוא התמקד ברפורמת מיסוי, בשירות הרפואי ובניהול משק המים. הוא סייע לייסד את מועצת המנהיגות הדמוקרטית, וב-1988 שאף לזכות במועמדות מפלגתו לנשיאות, אך פרש מהמרוץ לאחר סדרת ההצבעות הראשונה בבחירות המקדימות.
מזכיר הפנים של ארצות הברית
בביט פעל להגן על אזורים נופיים והיסטוריים שבשטחי הקרקעות הפדרליות של ארצות הברית. ב-2000 הוא הקים את המערכת הלאומית לשימור נופים (National Landscape Conservation System), אוסף של 15 מונומנטים לאומיים ו-14 אזורי שימור לאומיים שנוהלו על ידי לשכת ניהול הקרקעות באופן שהם יישמרו "בריאים, פתוחים ופראיים".
פיליפ הרטוג
ביוגרפיה
מאז התיישב בלונדון הקדיש הרטוג זמן רב ומחשבה למקום הבחינות במערכת החינוך. כבר בשנת 1911, ושוב ב-1918, כתב חיבורים על הבחינות והשפעתן על היעילות הלאומית והכללית ועל התרבות.
הפטריארכיה האקומנית של קונסטנטינופול
הפטריארכיה האקומנית של קונסטנטינופול או הפטריארכיה האורתודוקסית של קונסטנטינופול (ביוונית: Οἰκουμενικόν Πατριαρχεῖον Κωνσταντινουπόλεως או ή Ορθόδοξο Πατριαρχείο Κωνσταντινουπόλεως, בלטינית: Patriarchatus Oecumenicus Constantinopolitanus, בטורקית: Fener Rum Ortodoks Patrikhanesi) ידועה גם ככנסייה האורתודוקסית של קונסטנטינופול היא אחת מארבע-עשרה הכנסיות האורתודוקסיות האוטוקפליות המרכיבות את עולם הנצרות האורתודוקסית. בראשה עומד הפטריארך האקומני של קונסטנטינופול, ארכיבישוף קונסטנטינופול, כיום - החל מאוקטובר 1991 - ברתולומאוס הראשון. הפטריארכיה היא תואר ותפקיד מנהיגות הקשור לארכיבישופות האורתודוקסית של קונסטנטינופול. בגלל היותה ממוקמת בקונסטנטינופול, כיום איסטנבול, בירת האימפריה הרומית המזרחית או האימפריה הביזנטית לשעבר ומשום תפקידה ההיסטורי ככנסיית אם של הנצרות האורתודוקסית, הפטריארך העומד בראש הפטריארכיה האקומנית של קונסטנטינופול נהנה מהמעמד של ראשון בין שווים בקרב כמורת הנצרות האורתודוקסית בעולם ונחשב על ידי חלק ממנה נציג ומנהיג רוחני של העולם הנוצרי אורתודוקסי המונה כ-300 מיליון מאמינים. מעמדו הראשון הוא סמלי בלבד והוא דומה לזה שהיו לאפיפיורים לפני הסכיזמה משנת 1054. המרכז המנהלי של הפטריארכיה, מושב הפטריארך וקתדרלת גאורגיוס הקדוש המנצח" שוכנים ברובע פנר של העיר איסטנבול, קונסטנטינופול לשעבר.
פרשת מותה של גבי פטיטו
התעניינות התקשורת העולמית
היעלמותה של פטיטו דווחה בהרחבה בתקשורת האמריקאית, ומהר מאוד בתקשורת העולמית. כאשר אחת התלונות היא שההתעניינות הרחבה קשורה לעובדה שמדובר בבחורה לבנה, העיסוק הנרחב של התקשורת עורר זעמם של אפריקאים אמריקאים וילידים אמריקאים, ועורר את העיסוק בתסמונת האישה הלבנה הנעדרת, שמעוררת עניין רב.
תביעות לאחר הרצח
ביולי 2022 החליט שופט, במהלך שימוע שנערך, לאשר את קיום המשפט נגד הוריו של לונדרי.
מיזוג אופקים
הספר
השער הראשון כולל את מחקריהם של ד"ר נעמי מנדל-לוי על שפת הציונות הסוציאלית על רקע העברית הקדומה; ענת בלקן על הסדר החברתי-אנושי בתקופת בית שני; ד"ר דוד מ' פויכטונגר על משנת חז"ל ביחס למעורבות האלוהים במרחב האנושי; ד"ר בנימין שוורץ על ההבדל בין התלמוד לבין אריסטו בגישה לרטוריקה וישי גלזנר על תפיסתו של רבי יהודה הלוי כלפי מעמדם של החוקים.
קישורים חיצוניים
על הספר:
אסיאט
היסטוריה
היישוב הנוכחי נוסד בשנת 1759 על ידי נילס אגדה (Niels Egede), בנו של המיסיונר הנורווגי הנס אגדה, והוא קרא ליישוב על שמו. בשנת 1763 הועבר היישוב למיקומו הנוכחי, לאחר שבתחילה הוקם היישוב כ-125 קילומטרים דרומית. מרבית תושבי אסיאט התפרנסו מציד לווייתנים. בשנת 1770 התפשטה בעיר מגפת אבעבועות שחורות, שהרגה תושבים רבים. בתחילת המאה ה-19 החלה האוכלוסייה להתייצב, והיא צמחה מ-390 בשנת 1805, ל-1,260 בשנת 1901.
בשנת 1942 בנתה ארצות הברית בעיר תחנה לחיזוי מזג אוויר. בשנת 1950 נבנו בעיר תחנת כוח ותחנת תקשורת.
גאוגרפיה
העיר אסיאט, נמצאת על אי ששמו אסיאט, וממוקם צפונית-מערבית לסאקארליופ נונה.
היישוב כּיציסוארסואיט (Kitsissuarsuit) ממוקם באי בעל אותו השם, הנמצא כ-21 קילומטרים צפונית-מערבית לאסיאט.
אנטון דולין
ביוגרפיה
דולין הצטרף לתיאטרון הבלט עם הקמתו בשנת 1940 ונשאר שם כרקדן וכוריאוגרף עד 1946.
בשנת 1981 קיבל תואר אבירות. הוא מופיע בסרט התיעודי דיוקן ז'יזל.
ג'ין מריל
ביוגרפיה
מריל נולדה ברוצ'סטר שבמדינת ניו יורק להוריה ארל ואלזי אלמטה מריל. היא גדלה לחופי ימת אונטריו בעיר וובסטר במדינת ניו יורק (כיום פרבר של רוצ'סטר). ספרים השפיעו עליה מאוד כילדה, ולכן החליטה לנסות ולכתוב סיפורי ילדים שישפיעו על ילדים אחרים. מריל השלימה לימודי תואר ראשון באנגלית ובתיאטרון בשנת 1944 בפנסילבניה, ותואר שני ב-1945.
ספריה
מריל התחילה לכתוב בזמן שעבדה בליטררי קאוולקייד, ובספריה היא מציגה ערכים אנושיים אוניברסליים כאמצעי לפתרון קונפליקטים. ספריה הראשונים היו הנרי, העכבר הצבוע ביד (1951) והוובר (1952).
דיולה היידו
קורות חיים
בשנת 1918, במהלך מהפכת החרציות, היה מזכיר המועצה הלאומית בפץ'. בפברואר 1919. מפקדת הצבא הסרבי הגלה אותו למיטרוביצה בשל תזכיר מחאה נגד פירוק הממשל ההונגרי בפץ'. בשל השביתה הכללית בפץ' הוחזר הממשל ההונגרי והעצורים שוחררו. בתקופת הרפובליקה הסובייטית ההונגרית, הוא היה קומיסר העם בדרום של קומיסריאט העם לענייני חוץ, הקומיסר הפוליטי של הבריגדה האדומה ה-44, והממונה על מועצת מחוז באראניה. הוא היה גם חבר בוועדת הניהול המרכזית של הרפובליקה ונבחר לוועדת הביקורת /של ועדת הניהול בנוסף למתיאש ראקושי ויאנוש ואנצאק.
משנת 1949 היה ראש "המחלקה הפוליטית" בפקולטה למשפטים של אוניברסיטת פאזמאני פטר (משנת 1950 אוניברסיטת אטווש לוראנד. משנת 1948 היה נשיא שותף בלשכת עורכי הדין של הונגריה. מנובמבר 1951 הפך לראש המחלקה למשפט בינלאומי כפרופסור באוניברסיטה. בשנת 1957 קיבל תואר דוקטור (Ph.D) במדע המדינה וגם משפטים. בתחום המחקר. הוא עסק בעיקר בנושאים המשפטיים של מלחמה ושלום, חימוש ופירוק נשק וריבונות.
וילהלם מרסטרנד
הכשרה
למרות הכרה הולכת וגוברת ביצירתו, מרסטרנד מעולם לא קיבל את מדליית הזהב של האקדמיה. מדליה זו נחשקה לא רק בזכות היוקרה שבה, אלא גם משום שהיא נתנה גם מלגת נסיעה לקידום הכשרתו האמנותית של חתן הפרס. ניסיונותיו של מרסטרנד לזכות במדליה לא צלחו הן בשנת 1833 עם "הבריחה למצרים" הנאו-קלאסית שלו וגם ב־1835 עם "אודיסאוס ונאוסיקא". אבל קיבל שתי מדליות הכסף.
ישראל איסר שפירא (תל אביב)
הרב ישראל איסר שפירא (ה'תרמ"ו, 1886 - ט' בטבת ה'תשל"א, 6 בינואר 1971) היה רב ליטאי-ישראלי. רבה של לאפיטש וראש ישיבת "שערי תורה" ו"כולל הנצי"ב" ביפו. מחבר הספר "עין ישראל" וספרים נוספים.
שרילין איפיל
שנותיה המוקדמות והשכלה
משפחתם היגרה לארצות הברית מברבדוס.
הוקרה ופרסים
בשנת 2016 זכה איפיל בפרס המורה הגדול של אגודת המורים האמריקאים למשפטים.
בנייה יבשה
מיקום
הטרמינולוגיה של הבנייה היבשה משתנה בהתאם לאזור. כאשר משתמשים בהן לתחם שדות, מכונים גדרות בבנייה יבשה באנגלית בשם "דייקים" (dykes), במיוחד בסקוטלנד, שם מכונים בנאים מקצועיים של בנייה יבשה בשם "דייקירים" (dykers). קירות בבנייה יבשה אופייניות לאזורים גבוהים של בריטניה ואירלנד שבהם קיימים מחשופי סלע באופן טבעי או אבנים גדולות בכמות באדמה. הן נפוצות במיוחד במערב אירלנד, במיוחד בקונמארה. הן עשויות להימצא גם ברחבי אגן הים התיכון, כולל קירות תמך של טרסות. מבנים כאלה נפוצים במקומות שבהם יש הרבה אבנים גדולות (למשל, בבארן) או שתנאי הקרקע ומזג האוויר קשים מדי מכדי שניתן לגדל גדרות חיות שמסוגלות לשמור על בעלי חיים באופן אמין. קיימים אלפי קילומטרים של גדרות כאלו, רובן בנות מאות שנים.
גדרות בבנייה יבשה נפוצות בארצות הברית באזורים עם קרקעות סלעיות, כמו ניו אינגלנד, ניו יורק, ניו ג'רזי ופנסילבניה, והן מאפיין בולט של אזור הבלוגראס של מרכז קנטקי, כמו גם וירג'יניה, שם הן מכונות בדרך כלל כגדרות סלע (rock fences) או גדרות אבן (stone fences), ועמק נאפה בצפון-מרכז קליפורניה. טכניקת הבנייה הובאה לאמריקה בעיקר על ידי מהגרים אנגלים וסקוטים-אירים. הטכניקה הובאה גם לאוסטרליה (בעיקר מערב ויקטוריה וכמה חלקים מטסמניה וניו סאות' ויילס) וניו זילנד (במיוחד אוטגו).
איסלנד באירוויזיון 2021
באירוויזיון
ב-19 במאי 2021, התגלה חולה קורונה במשלחת האיסלנדית. לאחר שאיגוד השידור האירופי דן בכך, הוחלט כי איסלנד לא תופיע בשידור חי בחצי הגמר ובגמר (אם תעלה). במקום זאת, תוקרן החזרה השנייה של איסלנד על גבי מסך הבמה. ב-20 במאי 2021, פרייר ביצע את השיר בחצי הגמר השני של התחרות, והגיע למקום השני עם 288 נקודות. ב-22 במאי, בגמר התחרות, הגיע פרייר למקום הרביעי עם 378 נקודות.
אלי פלאי
ביוגרפיה
פלאי, יליד ירושלים, הוא בוגר ישיבת חברון ובעל תואר ראשון במדעי הרוח בתלמוד ובהיסטוריה של עם ישראל מהאוניברסיטה העברית בירושלים. בשנת 1990 רכש יהודה פלאי, אביו של פלאי, את הבעלות על עיתון "משפחה" הפונה למגזר החרדי ומינה אותו למנכ"ל העיתון. בשנת 2013 החליף יהודה נחשוני את פלאי בתפקיד מנכ"ל העיתון, ופלאי נותר יו"ר פעיל והבעלים של קבוצת התקשורת "משפחה".
בשנת 2014 ייסד פלאי את "קרן משפחת פלאי" ע"ש אביו הרב יהודה פלאי. הקרן עוסקת בתמיכה וקידום מרכזי תורה ויוזמות חברתיות בחברה החרדית. הקרן שותפה להקמת "המכון החרדי למחקרי מדיניות", מכון מחקר של החברה החרדית. המכון פועל לקדם שיח שיטתי ומקצועי בתחומי המדיניות החברתית, בסוגיות הנוגעות לחברה החרדית. מאז הקמתו גייס המכון אנשי אקדמיה לצד אנשי שטח מהקהילה החרדית, והוא עוסק בדיסציפלינות שונות. פלאי הוא יו"ר המכון, הממומן בעיקר על ידי קרן משפחת פלאי.
בית צרינגן
הדוכסות הגדולה של באדן
בשנת 1806 הצטרפה הדוכסות לקונפדרציה של הריין, ובשנת 1809 קיבלה הדוכסות בשלום וינה שטחים שהשתייכו לממלכת וירטמברג.
דוכסות טק
בשנת 1871 קיבל פרנץ לבית וירטמברג את התואר "דוכס טק", ובתו מרי מטק התחתנה עם ג'ורג' החמישי, מלך הממלכה המאוחדת.
עירית קאהן
קורות חיים
ב-2011 נבחרה להיות הנשיאה של הארגון הבינלאומי של עורכי דין ומשפטנים יהודים לאחר שכיהנה כסגנית נשיא הארגון מ-2004.
לונקה קוז'יברודסקה
לונקה (לאה) קוֹז'יבּרוֹדסקה (לעיתים: קוז'יברודסקי; בפולנית: Leah-Lonka Kozibrodska; 1916, פרושקוב, פולין - 13 באפריל 1943, אושוויץ, פולין) הייתה בתקופת השואה מהקשריות הראשיות של תנועת "החלוץ" ותנועת "דרור" בוורשה, חברת הארגון היהודי הלוחם, הייתה הקשרית של יצחק צוקרמן.
מאסרה ומותה
באפריל 1942, עם תום ארגון סמינר של תנועת "דרור" בביאליסטוק, יצאה לוורשה, כדי להעביר כסף שהשיגה בביאליסטוק למימון פעילות המחתרת. במעבר הגבול סמוך לעיירה מאלקיניה נעצרה. תעודותיה המזויפות נחשפו, כמו גם הצילום שלה עם שניידרמן וחזן. הכסף וארבעת האקדחים שהיו על גופה החשידו אותה כחברת מחתרת פולניה והיא הובלה למאסר בכלא "פאביאק" בוורשה. הגסטאפו לא הצליחו לגלות את שמה האמיתי ואת קשריה עם חברי הארגון היהודי הלוחם. לאחר היעלמותה נשלחה הקשרית בלה חזן להתחקות על עקבותיה, אך אף היא נעצרה באותו מעבר גבול על ידי הגסטאפו, שהחזיק בתמונתן של שלוש הקשריות. חזן הועברה אף היא לכלא "פאביאק" ומאז דרכיהן לא נפרדו. הן הועברו לאושוויץ ב-13 בנובמבר 1942 במשלוח של 53 אסירות פוליטיות פולניות. במחנה אושוויץ II (בירקנאו) עבדה כמתורגמנית במשרדי האס אס עד שנדבקה בטיפוס הבהרות ובמחלות נוספות. ב-13 באפריל 1943 נפטרה. צוואתה לחזן, שטיפלה בה בעת מחלתה וגסיסתה הייתה: "עלייך להמשיך, עלייך לספר".
איירבוס בלוגה XL
ב-9 בינואר 2020 נכנס לשירות פעיל כאשר ביצע המטוס את הטיסה המבצעית הראשונה.
ראנומי קרומווידג'ויו
2016
באליפות אירופה שנערכה בלונדון במאי 2016 זכתה קרומווידג'ויו ב-4 מדליות, 3 זהב ו-1 כסף. מדליות זהב, במשחה ל-50 מטר חופשי בשיא אליפות חדש של 24.07 שניות, לפני פרנצ'סקה הלסול (24.44 שניות) ויאנט אוטסן (24.61 שניות), במשחה שליחות 4x100 מטר חופשי (3:33.80 דקות) ובמשחה שליחים 4x100 מטר חופשי משולב (2 שחייניות ו-2 שחיינים) בשיא אליפות חדש של 3:23.64 דקות. מדליית כסף מבחשה ל-100 מטר חופשי בתוצאה של 53.24 שניות, אחרי שרה שסטרם (52.82 שניות) ולפני פמקה המסקרק (53.72 שניות).